Ըստ նախագծի նախատեսվում է իրականացնել շենքի հիմքի ուժեղացման և ամրացման աշխատանքներ, տանիքի կառուցում, պատուհանների տեղադրում, հարակից տարածքի բարեկարգման աշխատանքներ, արտաքին և ներքին աստիճանների կառուցում, ներքին հարդարման աշխատանքներ: Շրջայցի ընթացքում ներկաները արձանագրեցին, որ տանիքի կառուցման, շենքի հիմքերի ուժեղացման և ամրացման աշխատանքներն ընթացքում են: Շինարարական աշխատանքներին զուգահեռ իրակացվում է նաև տեխնիկական վերահսկողություն: